
ROMÂNIA										Anexa nr.2 
Judeţul Constanța						                 	H.C.L.      /
Consiliul local al orasului Negru Voda 


R E G U L A M E N T
DE ORGANIZARE ŞI FUNCŢIONARE A SERVICIULUI VOLUNTAR PENTRU SITUAŢII DE URGENŢĂ



CAPITOLUL 1: DISPOZIŢII GENERALE

Art.1  Serviciul voluntar pentru situaţii de urgenţă al  orasului Negru Voda se constituie în baza art.13, lit.d, art.31 alin.3, art.32 precum şi a art.33 din Legea nr.307/2006, modificata conform O.U.G. nr. 80/2021 privind apărarea împotriva incendiilor, în baza art.10 lit.b din Legea nr.481/2004 privind protecţia civilă modificată şi completată cu Legea nr. 212/2006, Legea nr. 241/2007 şi a prevederilor O.U.G. nr. 57/2019 privind Codul administrativ, ca şi serviciu voluntar pentru situaţii de urgenţă de categoria V1. 

Art.2  Apărarea împotriva situaţiilor de urgenţă, apărarea vieţii oamenilor şi a bunurilor, constituie o problema de interes public la care trebuie să participe, în condiţiile legii, autorităţile administraţiei publice centrale şi locale, persoanele publice şi juridice sau fizice care desfăşoară activităţi ori se află în tranzit, după caz, pe teritoriul României.

Art.3  (1) În vederea asigurării unui mecanism managerial, menit să asigure în mod unitar şi 
profesionist gestionarea unor situaţii de urgenţă ce pot apare pe teritoriul localităţii, guvernul a aprobat următoarele acte normative, ce stau la baza constituirii şi funcţionării Comitetului Local pentru Situaţii de Urgenţă, precum: 
· Ordonanţa de Urgenţă nr. 68/2020, privind Sistemul Naţional de Management al Situaţiilor de Urgenţă;
· Hotărârea nr. 1490/2004, de organizare şi funcţionare a Inspectoratului General pentru Situaţii de Urgenţă, modificat prin H.G. 1446/2009.
· Hotărârea nr. 1491/2004, de organizare şi funcţionare a Comitetelor pentru Situaţii de Urgenţă.
· Hotărârea nr. 1492/2004, modificate prin H.G. nr. 616/2016 privind principiile de organizare, funcţionare şi atribuţiile serviciilor de urgenţă profesioniste.
· Legea nr. 481/2004, privind Protecţia Civilă modificată şi completată cu Legea nr. 212/2006 şi Legea nr. 241/2007.

  (2) În sensul legislaţiei menţionate, prin ,,Situaţie de Urgenţă” se înţelege un eveniment excepţional cu caracter nonmilitar, care prin amploare şi intensitate ameninţă viaţa şi sănătatea populaţiei, mediul înconjurător, valorile materiale şi culturale importante, iar pentru stabilirea stării de normalitate sunt necesare adoptarea de măsuri şi acţiuni urgente, alocarea de resurse suplimentare şi managementul unitar al forţelor şi mijloacelor implicate.


Pe teritoriul localităţii situaţiile de urgenţă pot fi favorizate sau declanşate de următoarele surse de risc.
· inundaţii;
· seisme între 3,5º - 8º Richter;
· incendii de masă;
· furtuni şi tornade;
· avarii şi accidente tehnologice;
· căderi de obiecte cosmice;
· epidemii;
· calamităţi naturale;
· evenimente publice de amploare cauzate de factorii de risc.

Art.4  (1).Serviciul voluntar pentru situaţii de urgenţă este constituit ca structură specializată în domeniul apărării împotriva incendiilor şi al protecţiei civile subordonat administraţie publice locale.
(2) Serviciul voluntar pentru situaţii de urgenţă este constituit  ca serviciu descentralizat în subordinea consiliului local prin unificarea serviciului public de pompieri civili şi a formaţiunilor de protecţie civilă.
(3) Serviciul voluntar pentru situaţii de urgenţă îşi îndeplineşte atribuţiile într-un sector de competenţă, stabilit cu acordul Inspectoratului pentru Situaţii de Urgenţă „DOBROGEA” care reprezintă unitatea administrativ-teritorială în care îşi desfăşoară activitatea şi cuprinde localităţile Negru Voda, Drabani, sectia Darabani si Valcelele                                                                                                                                          astfel încât să se asigure îndeplinirea atribuţiilor legale şi prestarea serviciilor stabilite în limitele sectorului respectiv şi să fie capabil să pună în aplicare planurile de intervenţie existente la nivelul localităţii, desfăşurând acţiuni în timp oportun de prevenire cât şi de avertizare a populaţiei, limitarea, înlăturarea sau contracararea factorilor de risc precum şi a efectelor negative şi a impactului produs de evenimentele excepţionale respectiv în scopul prevenirii agravării situaţiei de urgenţă, limitării sau înlăturării după caz a consecinţelor acestora.

CAPITOLUL 2 : ORGANIZAREA ŞI ATRIBUŢIILE SERVICIULUI VOLUNTAR

Art.5  Serviciul voluntar pentru situaţii de urgenţă este condus de un şef, profesionist în domeniu, salariat al administraţiei publice locale.
      Art.6   Structura organizatorică 
(1) Serviciul voluntar pentru situaţii de urgenţă are în componenţă :
-   şef serviciu;
-   compartiment pentru prevenire;
-   formaţii de intervenţie, salvare şi prim ajutor, ateliere de reparaţii şi întreţinere, după caz.
(2)  Numărul de personal cu care se încadrează autospecialele şi utilajele destinate stingerii incendiilor:
-
(3) Structura organizatorică pe linie de protecţie civilă
· echipa înştiinţare-alarmare           
· echipa/grupa cercetare-căutare     
· echipe deblocare-salvare               
· echipa intervenţie inundaţii/înec   
· echipa sanitare                              
· echipa sanitar-veterinara               
· grupa logistica                                
· echipe evacuare                              
(4) La amplasarea în teritoriu a formaţiilor de intervenţie ale serviciului voluntar se ţine seama de următoarele criterii operaţionale:
· timpul mediu de alertare: 5-10 minute, în funcţie de anotimp şi de ora la care s-a produs situaţia de urgenţă;
· timpul de răspuns;
     Timpul de răspuns are următoarele limite maxime:
a) la obiectivele din subordinea consiliului local care prezintă risc ridicat: 15 minute;
b) în cel mai îndepărtat punct din sectorul de competenţă stabilit. 20 minute;
c) în celelalte localităţi sau la ceilalţi operatori economici cu care s-au încheiat contracte sau convenţii de intervenţie:30 minute
(5) Criteriile operaţionale prevăzute la alin. (4) se corelează după caz cu criteriul complementarităţii dat de existenţa în sectorul de competenţă a serviciilor private pentru situaţii de urgenţă.

(6)    Derularea intervenţiei se face gradual, după caz , astfel : 
· alarmarea serviciului voluntar, concomitent cu anunţarea/alertarea structurilor profesioniste de intervenţie ale inspectoratului judeţean pentru situaţii de urgenţă precum şi a serviciului privat / voluntar cu care s-a încheiat un contract / convenţie de intervenţie ;
· intervenţia propriu-zisă efectuată de serviciile voluntare;
· sprijinul acordat intervenţiei (în tehnică şi personal specializat) de către serviciul privat/voluntar cu care s-a încheiat un contract / convenţie de intervenţie;
· sprijinul acordat intervenţiei (în tehnică şi personal specializat) de către structurile profesioniste.
(7) Pentru asigurarea permanentă a intervenţiei conducătorul/conducătorii autospecialei/autospecialelor de intervenţie efectuează serviciul în ture conform regulamentului propriu de organizare şi funcţionare.



Art.7  Serviciul voluntar se încadrează cu personal angajat şi /sau cu personal voluntar.
(1) Personalul angajat şi cel voluntar trebuie să corespundă cerinţelor de pregătire fizică şi psihică şi să aibă aptitudinile necesare în vederea îndeplinirii atribuţiilor specifice.
(2) În serviciul voluntar, funcţiile de şef serviciu şi conducător autospecială se încadrează în mod obligatoriu cu personal angajat.
(3) La încadrare şi anual personalul serviciului voluntar este supus controlului medical în condiţiile legii.
(4) Funcţiile personalului din serviciul voluntar sunt următoarele:
a) şef serviciu;
b) şef compartiment prevenire;
c) specialişti pentru prevenire;
d) şef formaţie intervenţie, salvare şi prim ajutor;
e) şef grupă de intervenţie;
f) şef echipă specializată;
g) servant;

Art.8  Numărul specialiştilor pentru activitatea de prevenire este -5 

Art.9  Documentele de organizare, desfăşurare şi conducere a activităţii serviciului 
          voluntar pentru situaţii de urgenţă sunt următoarele:
     I. Dosarul privind organizarea şi înzestrarea serviciului voluntar pentru situaţii de 
         urgenţă
           I.1. Hotărârea consiliului local de înfiinţare, organigrama şi numărul de personal  ale serviciului voluntar.
           I.2. Contractele de voluntariat încheiate între consiliul local şi voluntari.
           I.3. Contractele de intervenţie.
           I.4. Tabel nominal cu personalul în funcţie de structurile din care acesta face parte  şi modul de înştiinţare.
           I.5. Tabel cu necesarul de tehnică, aparatură şi materiale, în funcţie de structura serviciului voluntar.
           I.6. Tabel cu materialele şi tehnica existente în dotare.
           I.7. Evidenţa referatelor prin care se solicită completarea dotării cu tehnică , aparatură şi materiale necesare serviciului voluntar, întocmite de şeful serviciului.
           I.8. Schema legăturilor de comunicaţii ale forţelor ce acţionează în cazul situaţiilor de urgenţă.
II.  Regulamentul de organizare şi funcţionare a serviciului voluntar pentru situaţii de  
      urgenţă.
           III. Dosar privind intervenţia serviciului voluntar.
III.1. Planuri de intervenţie (de răspuns) în funcţie de riscurile identificate în sectorul de competenţă.
III.2. Planuri de cooperare.
III.3. Planuri de evacuare în caz de urgenţă.
III.4. Planurile sau schiţele localităţilor din sectorul de competenţă pe care sunt marcate zonele locuite, amplasarea operatorilor economici şi instituţiilor, sursele de alimentare cu apă, zonele greu accesibile şi vulnerabile la riscuri.
III.5. Planul de analiză şi acoperire a riscurilor .

IV. Dosar privind pregătire personalului.
IV.1. Planul de pregătire profesională anuală şi lunară, pe teme şi exerciţii.
IV.2. Registrul de evidenţă a participării la pregătirea profesională şi calificativele obţinute .
IV.3. Planificarea exerciţiilor şi aplicaţiilor.
V. Dosar operativ
V.1.Registrul cu note de anunţare şi de evidenţă a intervenţiilor
V.2. Organizarea intervenţiei pe ture de serviciu.
V.3. Raportul de intervenţie.
VI. Registrul istoric al serviciului voluntar pentru situaţii de urgenţă.
VII. Registru de control.
VIII. Programul de măsuri în vederea acordării asistenţei pentru prevenirea situaţiilor 
        de urgenţă la gospodăriile populaţiei.
VIII.1. Graficul controalelor la gospodăriile populaţiei.
VIII.2. Carnetele cu constatările rezultate din controale.
VIII.3. Graficul de informare publică.
IX. Dosar tehnic.
 IX.1. Planul de asistenţă la autospecialele şi utilajele de intervenţie.
 IX.2. Dosarul tehnic al mijloacelor de înştiinţare-alarmare.

Art.10  Relaţiile dintre structurile serviciului voluntar sunt :
a) Ierarhice:
· şeful serviciului voluntar se subordonează primarului;
· compartimentul pentru prevenire, formaţiile de intervenţie, salvare şi prim ajutor şi personalul atelierului de reparaţii şi întreţinere se subordonează şefului serviciului voluntar.
b) Funcţionale.
· serviciul voluntar pentru  situaţii de urgenţă colaborează pe bază de reciprocitate cu serviciile private pentru situaţii de urgenţă din sectorul de competenţă şi cu cele voluntare cu care a încheiat contracte/convenţii de intervenţie sau după caz cu serviciile de urgenţă profesioniste. Această colaborare se realizează ori de câte ori amploarea situaţiei de urgenţă depăşeşte capacitatea de răspuns a serviciului.

Art.11  Pentru asigurarea permanentă a intervenţiei conducătorul/conducătorii autospecialei/autospecialelor de intervenţie efectuează serviciul în tură.

Art.12  Atribuţiile serviciului voluntar pentru situaţii de urgenţă sunt:
· desfăşoară activităţi de informare/instruire privind cunoaşterea şi respectarea regulilor şi măsurilor de apărare împotriva incendiilor;
· verifică modul de aplicare a normelor, reglementărilor tehnice şi dispoziţiilor care privesc apărarea împotriva incendiilor în domeniul de competenţă;
· asigură intervenţia pentru stingerea incendiilor , salvarea, acordarea primului ajutor şi protecţia persoanelor, animalelor şi a bunurilor periclitate de incendii sau în alte situaţii de urgenţă.

Art.13  Atribuţiile compartimentului de prevenire
· participă la elaborarea şi aplicarea concepţiei de apărare împotriva incendiilor la nivelul unităţii administrativ teritoriale, instituţiei sau operatorului economic;
· controlează aplicarea normelor de apărare împotriva incendiilor în domeniul specific;
· propun includerea în bugetele proprii a fondurilor necesare organizării activităţii de  apărare împotriva incendiilor, dotării cu mijloace tehnice pentru apărarea împotriva  
      incendiilor şi echipamente de protecţie specifice;
· îndrumă şi controlează activitatea de apărare împotriva incendiilor şi analizează respectarea încadrării în criteriile de constituire a serviciilor de urgenţă voluntare sau private, după caz, în unităţile şi instituţiile din care fac parte;
· prezintă conducerii, semestrial sau ori de câte ori situaţia impune, raportul de evaluare a capacităţii de apărare împotriva incendiilor;
· răspund de pregătirea serviciului de urgenţă voluntar sau privat, după caz, precum şi de participarea acestuia la concursurile profesionale;
· acordă sprijin şi asistenţă tehnică de specialitate centrelor operative pentru situaţii de urgenţă în îndeplinirea atribuţiilor.

Art.14  Atribuţiile formaţiilor de intervenţie
a) Atribuţiile  grupelor de intervenţie pentru stingerea incendiilor:
· alertarea pentru intervenţie;
· deplasarea la locul intervenţiei;
· intrarea în acţiune a forţelor concentrate:
· amplasarea mijloacelor şi realizarea dispozitivului preliminar;
· recunoaşterea, analiza situaţiei, luarea hotărârii şi darea ordinului de intervenţie.
· evacuarea, salvarea şi/sau protejarea persoanelor, animalelor şi bunurilor;
· localizarea incendiului;
· stingerea incendiului;
· înlăturarea efectelor negative ale incendiului;
· stabilirea cauzei producerii incendiului şi condiţiilor care au favorizat dezvoltarea şi propagarea acestuia;
· întocmirea procesului-verbal de intervenţie şi de evaluare a costurilor intervenţiei;
· retragerea forţelor şi mijloacelor;
· restabilirea capacităţii de intervenţie.

b) Atribuţiile grupelor de intervenţie şi a echipelor specializate pe linie de protecţie civilă
· serviciul de alertă;
· evacuare;
· punerea la dispoziţie şi organizarea de adăposturi;
· salvarea;
· servicii sanitare, inclusiv prim ajutor şi asistenţă religioasă;
· reperarea şi semnalizarea zonelor periculoase;
· decontaminarea şi alte măsuri de protecţie analoage;
· adăpostirea şi aprovizionarea de urgenţă;
· ajutor în caz de urgenţă pentru restabilirea şi menţinerea ordinii în zonele sinistrate;
· restabilirea de urgenţă a serviciilor indispensabile de utilitate publică;
· servicii funerare de urgenţă;
· ajutor de ocrotire a bunurilor esenţiale pentru supravieţuire;
· activităţi complementare necesare îndeplinirii oricăreia din sarcinile menţionate mai sus cuprinzând planificarea şi organizare, dar care nu se limitează la acestea.

CAPITOLUL 3: ATRIBUŢIILE PERSONALULUI DIN STRUCTURA SERVICIULUI VOLUNTAR

Art.15  Atribuţiile şefului de serviciu.
Răspunde de îndeplinirea întocmai a atribuţiilor legale ce-i revin serviciului, de instruirea acestuia si ridicarea continuă a capacităţii lui de acţiune, de menţinerea unei discipline ferme în rândul personalului serviciului. Prin activitatea desfăşurată el trebuie sa contribuie activ la aplicarea în practica a principiului apărării împotriva situaţiilor de urgenţă în sectorul de competentă.
	Şefului serviciului i se subordonează întreg personalul serviciului.
· Organizează si conduce nemijlocit instruirea de specialitate a serviciului întocmind în acest scop programul lunar şi urmăreşte executarea lui întocmai de întreg personalul serviciului, executa instruirea metodica a şefilor formaţiilor de intervenţie;
· Organizează activitatea pentru prevenirea incendiilor pe care o desfăşoară grupa sau compartimentul, după caz, în care scop:
· pregăteşte personalul care executa activitatea de prevenire la obiectivele locale si gospodăriile cetăţeneşti;
· controlează personal modul de respectare a normelor de p.s.i. şi de dotare şi acţionează pentru înlăturarea operativă a oricăror încălcări;
-     desfăşoară activităţi instructiv – educative în rândul cetăţenilor;
· participă la realizarea instructajului introductive general al personalului ce se încadrează in munca si sprijină pe şefii formaţiilor de lucru în instruirea personalului de la locurile de muncă;
· face propuneri consiliului local cu privire la încadrarea cu personal a serviciului, urmărind respectarea criteriilor prevăzute de lege;
· organizează intervenţia serviciului – formaţiei de intervenţie, salvare si prim ajutor, pentru stingerea incendiilor şi înlăturarea efectelor negative ale calamităţilor naturale şi catastrofelor, precum şi salvarea şi acordarea primului ajutor persoanelor, în care scop:
-   întocmeşte cu sprijinul specialiştilor, documentele de organizare, desfăşurare şi conducere a activităţii SVSU privind intervenţia formaţiei;
-   organizează zilnic intervenţia formaţiei pe ture de serviciu si urmăreşte încadrarea completa a grupelor;
-   pregăteşte personalul formaţiei pentru intervenţie prin executarea de exerciţii şi aplicaţii pe timp de zi şi noapte, atât cu forţele şi mijloacele proprii, cât şi în cooperare cu alte  servicii;
-   controlează şi ia măsuri pentru ca toate maşinile, utilajele, accesoriile, echipamentul de protecţie şi instalaţiile de alarmare şi de stingere să fie în permanenţă stare de utilizare;
-   organizează alarmarea în caz de incendiu, explozii a SVSU vecine cu care este stabilită cooperarea;
-   conduce formaţia în acţiunile de intervenţie pentru stingerea incendiilor şi înlăturarea efectelor calamităţilor naturale şi catastrofelor;
-   urmăreşte asigurarea permanenţei la sediul serviciului a şoferilor în cazul dotării localităţilor cu maşini;
· face propuneri privind îmbunătăţirea continuă a încadrării serviciului cu personal angajat şi voluntar;
· asigură respectarea întocmai a programului zilnic a personalului angajat, controlează în acest scop activitatea serviciului în schimburile II şi III, precum şi în zilele de repaus şi sărbători legale;
· înlocuieşte si actualizează documentele operative ale serviciului, asigură păstrarea şi menţinerea corespunzătoare a bunurilor din dotarea acestuia şi a sediului, asigură ordinea şi disciplina, face propuneri de recompensare şi sancţionare a personalului serviciului.

     Art.16  Atribuţiile şefului compartimentului/ specialistului de prevenire.
· conduce şi coordonează activitatea specialiştilor de prevenire;
· desfăşoară activităţi de control privind respectarea normelor de prevenire şi stingere a incendiilor la unităţile din subordinea consiliului local (şcoli, grădiniţe, cămine culturale, dispensare, etc) şi la gospodăriile cetăţenilor;
·  desfăşoară activităţi de control asupra respectării normelor de prevenire şi stingere a incendiilor la operatori economici cu care s-au încheiat contracte;
·  execută instruirea periodică, pe linia situaţiilor de urgenţă, a personalului din cadrul  operatorilor economici cu care s-au încheiat contracte;
·  în cooperare cu organele abilitate verifică la faţa locului solicitările cetăţenilor  cu privire la încălcările legislaţiei în vigoare şi ia măsuri pentru înlăturarea neregulilor  constatate;
· acordă sprijin şi îndrumare cercurilor de elevi „Prietenii pompierilor” din şcolile cu clasele I-VIII de pe raza localităţii.

      Art.17  Atribuţiile şefului formaţiei de intervenţie, salvare şi prim ajutor.
Şeful formaţiei de intervenţie este subordonat şefului serviciului revenindu-i următoarele sarcini:
· verifică la intrarea în serviciu prezenţa personalului angajat/voluntar, capacitatea lor de a-şi îndeplini sarcinile ce le revin şi starea de funcţionare a mijloacelor tehnice de intervenţie;
· execută nemijlocit instruirea de specialitate, în cadrul programului lunar, a personalului subordonat direct;
· conduce formaţia şi participă efectiv la acţiunile de stingere a incendiilor, de salvare a persoanelor şi bunurilor materiale şi de înlăturare a urmărilor situaţiilor de urgenţă;
· asigură întreţinerea în stare de funcţionare a mijloacelor tehnice de intervenţie, accesoriilor şi echipamentului de protecţie din dotarea formaţiei;
· asigură respectarea, de către personalul angajat, programului zilnic de activitate stabilit, ordinea şi disciplina în cadrul formaţiei;
· menţine permanent legătura cu sediul serviciului voluntar pe timpul executării unor activităţi în sectorul de competenţă;
· îndeplineşte alte sarcini trasate de şeful serviciului.

Art.18  Atribuţiile şefului grupei de intervenţie.
        Şeful grupei de intervenţie este subordonat şefului formaţiei de intervenţie şi conduce operaţiunile de intervenţie funcţie de natura riscului şi urmăreşte înlăturarea efectelor acestuia.

Art.19  Atribuţiile şefului echipei specializate.
       Şeful echipei specializate este subordonat şefului formaţiei de intervenţie revenindu-i următoarele sarcini:
· conduce personal echipa în misiunile de intervenţie în orice situaţie;
·  menţine în permanenţă legătura cu şeful formaţiei de intervenţie, cu echipele cu care cooperează şi raportează la începerea şi terminarea misiunii;
·  participă la toate instructajele şi convocările de pregătire;
· să cunoască personal folosirea şi întreţinerea materialelor din dotare;
· să cunoască semnalele de alarmare, locul de adăpostire şi locul de unde se ridică      
materialele  repartizate pentru intervenţie;
· execută instruirea personalului din echipă şi ţine prezenţa acestuia la pregătire ;
· i-a măsuri de protecţia muncii pe timpul şedinţelor de pregătire, exerciţiilor şi 
            intervenţiilor.

     Art.20  Atribuţiile conducătorilor autospecialelor de intervenţie.
    	Şoferul se subordonează şefului grupei de intervenţie şi răspunde menţinerea în stare de funcţionare a  mijloacelor tehnice de intervenţie, având următoarele atribuţii:
· verifică, la intrarea în serviciu şi permanent, starea de funcţionare a mijloacelor  
tehnice de intervenţie şi existenţa necesarului de carburanţi, lubrifianţi, apa şi alte substanţe de  stingere, luând în primire tehnica de luptă pe bază de proces-verbal;
· execută la timp întreţinerile, reviziile, verificările prevăzute de normele în vigoare şi instrucţiunile tehnice, ţine evidenţa executării acestor operaţiuni, precum si a exploatării mijloacelor tehnice pe care le deserveşte;
· acţionează la stingerea incendiilor folosind mijloacele tehnice şi substanţele din dotare,  respectând  instrucţiunile de exploatare a tehnicii;
· se preocupă de cunoaşterea temeinică a sectorului de competenţă al serviciului voluntar (drumuri, căi de acces, surse de apă şi locuri de amplasare a tehnicii) în localităţile proprii cât şi în cele cu care s-a încheiat contracte de intervenţie;
·  nu părăseşte locul de muncă decât după sosirea la sediul serviciului voluntar şi luarea în primire a  mijloacelor tehnice de către şoferul care urmează să-l înlocuiască;
· îndeplineşte orice alte sarcini legate de atribuţiile serviciului stabilite de şeful acestuia.
  

    Art.21  Atribuţiile servanţilor/membrilor grupelor de intervenţie şi a echipelor specializate.
· să participe la pregătire, să-şi însuşească toate cunoştinţele acumulate în cadrul şedinţelor de pregătire sau pe timpul desfăşurării exerciţiilor sau aplicaţiilor;
· să îndeplinească misiunile primite în orice situaţie s-ar afla;
· să cunoască semnalele de alarmare, locul de adăpostire şi locul de unde ridică materialele  din dotare ;
· să cunoască modul de folosire a mijloacelor de protecţie individuală şi folosirea truselor sanitare de prim ajutor;
· execută alături de şoferi activităţile de întreţinere a utilajelor din dotare,  a accesoriilor şi a echipamentelor de protecţie.


CAPITOLUL 4: COORDONAREA, CONTROLUL ŞI ÎNDRUMAREA   SERVICIULUI  VOLUNTAR

Relaţii de coordonare
Art.22  Activitatea serviciului voluntar este coordonată de primar la nivelul localităţii conform art.14, lit. c din Legea nr.307/12.07.2006 privind apărarea împotriva incendiilor.

 Relaţii de control
Art.23  Inspectoratul pentru Situaţii de Urgenţă „DOBROGEA” al Judeţului CONSTANTA controlează activitatea de organizare, desfăşurare şi conducere a serviciului voluntar conform art.11, lit.j din H.G.R.nr.1492/2004 privind principiile de organizare, funcţionare şi atribuţiile serviciilor de urgenţă profesioniste  şi art.3 din OMAI nr.718/2005 modificat şi completat cu OMAI nr.195/2007 pentru aprobarea Criteriilor de performanţă privind structura organizatorică şi dotarea serviciilor voluntare pentru situaţii de urgenţă.

Relaţii de cooperare
Art.24  Serviciul voluntar pentru situaţii de urgenţă cooperează pe bază de reciprocitate cu serviciile private pentru situaţii de urgenţă din sectorul de competenţă şi cu cele voluntare cu care a încheiat contracte de intervenţie sau după caz cu serviciile de urgenţă profesioniste.

Relaţii de îndrumare
Art.25 Personalul serviciului voluntar este îndrumat pe linie profesională de către profesioniştii în domeniul situaţiilor de urgenţă, de către primar, de şeful serviciului şi/sau compartimentul pentru prevenire.


CAPITOLUL 5: GESTIONAREA PATRIMONIULUI SERVICIULUI VOLUNTAR

   Modul de finanţare, dotare, exploatare, întreţinere, evidenţă şi control al patrimoniului.

Art.26  (1) Consiliul local va prevedea distinct în proiectul bugetului propriu resursele financiare necesare în vederea organizării, înzestrării, funcţionării şi îndeplinirii atribuţiilor legale de către serviciul voluntar şi va exercita controlul folosirii acestora conform atribuţiilor legale.
(2) Finanţarea cheltuielilor curente si de capital aferente activităţii serviciului se asigură din bugetul local.
(3) Resursele bugetare prevăzute la art.26, alin.(2) se completează cu venituri extrabugetare, donaţii, sponsorizări şi alte surse potrivit legii.

Art.27 (1) Sediile şi utilităţile necesare serviciului voluntar precum şi spaţiile adecvate pentru pregătirea de specialitate a personalului, gararea, adăpostirea, întreţinerea mijloacelor tehnice, depozitarea materialelor sunt puse la dispoziţie de consiliul local în condiţiile legii.
   (2) Spaţiile prevăzute la alin.(1) se dotează cu telefoane şi mijloace de alarmare şi alertare, instalaţii utilitare, mijloace de pregătire, cu materiale de birotică şi acordarea primului ajutor medical.
  (3) În funcţie de necesităţi dotarea se completează şi cu alte categorii de bunuri materiale utile îndeplinirii atribuţiunilor serviciului.
     (4) Întreţinerea şi repararea autospecialelor şi utilajelor serviciului voluntar se fac după caz în ateliere proprii dotate cu utilaje şi scule adecvate lucrărilor executate sau de către alte persoane fizice ori juridice atestate conform legii pentru activităţile respective.

Art.28  Personalul angajat/voluntar al serviciului de urgenţă va fi asigurat la o societate comercială de asigurări pentru caz de boală profesională, accident sau deces produs în timpul sau din cauza îndeplinirii atribuţiilor ce le revin pe  timpul intervenţiei.

CAPITOLUL 6: PREGĂTIREA PERSONALULUI SERVICIULUI VOLUNTAR

Art.29 (1) Personalul angajat şi cel voluntar trebuie să corespundă cerinţelor de pregătire fizică şi psihică şi să aibă aptitudinile necesare în vederea îndeplinirii atribuţiilor.
(2) Personalul angajat trebuie să aibă calificarea şi atestarea necesară conform reglementărilor în vigoare sens în care vor participa la cursurile de pregătire şi calificare la solicitarea inspectoratului judeţean pentru situaţii de urgenţă.
(3) La încadrare şi anual personalul serviciului voluntar este supus controlului medical în condiţiile legii.
(4) Pregătirea profesională, antrenarea şi perfecţionarea personalului din serviciul voluntar se asigură de către primar conform art.14, lit.i din Legea nr.307/12.07.2006 privind apărarea împotriva incendiilor.
(5) Organizarea pregătirii profesionale a tuturor membrilor serviciului voluntar se realizează pe baza planului tematic anual şi lunar de pregătire şi a ordinului prefectului prin studiu, aplicaţii, exerciţii practice şi antrenamente desfăşurate în sectorul de competenţă la instituţii publice cu săli aglomerate sau cu încăperi cu aglomerări de persoane la operatorii economici de interes local cu risc mare şi foarte mare de incendiu precum şi la construcţii care aparţin patrimoniului public şi privat al localităţii sau patrimoniului naţional şi în spaţii special amenajate în acest scop.
(6) Personalul serviciului voluntar se antrenează, după caz:
a) în poligoane de antrenament proprii dotate cu aparate, utilaje, aparatură şi echipamente specifice intervenţiei în situaţii de urgenţă;
b) în poligoane de antrenament ale serviciilor profesioniste pentru situaţii de urgenţă în baza unor protocoale.
(7) Serviciul voluntar pentru situaţii de urgenţă este obligat să participe la concursurile  profesionale ale acestora la solicitarea inspectoratului judeţean pentru situaţii de urgenţă.

CAPITOLUL 7: DISPOZIŢII  FINALE

      Art.30  În situaţia încheierii de contracte sau convenţii pentru activităţi de apărare împotriva incendiilor, valoarea timpului de răspuns al seviciului voluntar pentru situaţii de urgenţă se va stabili de comun acord între părţile semnatare, urmărindu-se să nu diminueze nivelul de protecţie împotriva  
 incendiilor în construcţiile şi instalaţiile proprii agenţilor economici sau instituţilor de pe raza unităţii administrativ-teritoriale, nedepăşindu-se valoarea prevăzută Criteriilor de performanţă.

     Art.31 Pe baza hotărârii Consiliului Local şi în condiţiile prevăzute de lege, serviciul voluntar pentru situaţii de urgenţă al orasului Negru Voda poate presta, contra cost, către orice persoană fizică sau juridică, fără a afecta îndeplinirea atribuţiilor, unele servicii cum sunt:
· supravegherea masurilor de apărare împotriva incendiilor la târguri, expoziţii, manifestări cultural-sportive etc;
· evecuarea apei din subsolurile clădirilor sau fântâni;

     Art.32  Personalul serviciului voluntar pentru situaţii de urgenţă are obligaţia cunoaşterii, însuşirii şi aplicării prevederilor regulamentului de organizare şi funcţionare.

     Art.33  Cu ducere la îndeplinire a prevederilor prezentului regulament se însărcinează primarul localităţii şi membrii serviciului voluntar pentru situaţii de urgenţă.
           
     Art.34  Prezentul regulament de organizare şi funcţionare intră în vigoare la data aprobării  lui prin hotărârea consiliului local.

